CELEX: 32021R1706
Language: ro
Date: 2021-07-14 00:00:00
Title: Regulamentul delegat (UE) 2021/1706 al Comisiei din 14 iulie 2021 de modificare și rectificare a Regulamentului delegat (UE) 2020/688 al Parlamentului European și al Consiliului de completare a Regulamentului (UE) 2016/429 al Parlamentului și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație (Text cu relevanță pentru SEE)

24.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 339/56
               
            
         REGULAMENTUL DELEGAT (UE) 2021/1706 AL COMISIEI
         din 14 iulie 2021
         de modificare și rectificare a Regulamentului delegat (UE) 2020/688 al Parlamentului European și al Consiliului de completare a Regulamentului (UE) 2016/429 al Parlamentului și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 131 alineatul (1), articolul 135, articolul 136 alineatul (2), articolul 140, articolul 144 alineatul (1), articolul 147 și articolul 156 alineatul (1),
         întrucât:
         
                     (1)
                  
                  
                     Regulamentul (UE) 2016/429 stabilește norme de prevenire și control al bolilor animalelor care sunt transmisibile la animale sau la oameni. În partea IV titlul I capitolele 3, 4 și5, regulamentul respectiv stabilește cerințele de sănătate animală pentru circulația în interiorul Uniunii a animalelor terestre deținute și sălbatice și a materialului germinativ provenit de la acestea.
                  
               
                     (2)
                  
                  
                     Regulamentul delegat (UE) 2020/688 al Comisiei (2) completează normele pentru prevenirea și controlul bolilor animale transmisibile la animale sau la oameni prevăzute la articolul 5 alineatul (1) din Regulamentul (UE) 2016/429 în ceea ce privește circulația în interiorul Uniunii a animalelor terestre deținute, a animalelor terestre sălbatice și a ouălor pentru incubație.
                  
               
                     (3)
                  
                  
                     Partea II capitolul 3 secțiunea 1 din Regulamentul delegat (UE) 2020/688 stabilește cerințele pentru circulația păsărilor de curte pentru producție, inclusiv perioada de reședință în unitatea de origine. În special, sunt prevăzute perioade de reședință specifice pentru păsările de curte pentru producție destinate producției de carne sau ouă pentru consum și pentru păsările de curte pentru producție destinate repopulării rezervelor de vânat cu pene, dar nu și pentru păsările de curte pentru producție destinate producției de alte produse. Prin urmare, trebuie prevăzută o perioadă de reședință specifică pentru această categorie de păsări de curte pentru producție.
                  
               
                     (4)
                  
                  
                     Articolul 36 din Regulamentul delegat (UE) 2020/688 stabilește cerințele pentru circulația puilor de o zi către un alt stat membru, iar articolul 37 din regulamentul respectiv prevede o derogare de la cerințele privind circulația păsărilor de curte în cazul circulației a mai puțin de 20 de păsări de curte, altele decât ratitele, inclusiv a puilor de o zi, și stabilește cerințe specifice pentru astfel de deplasări. Articolele 112-114 din Regulamentul delegat (UE) 2020/692 al Comisiei (3) stabilesc cerințele de sănătate animală pentru circulația și manipularea păsărilor de curte eclozate din ouă pentru incubație care au intrat în Uniune dintr-o țară terță sau dintr-un teritoriu terț sau dintr-o zonă din acestea. Pentru a respecta aceste cerințe, articolul 36 din Regulamentul delegat (UE) 2020/688 prevede că, în cazul puilor de o zi care au eclozat din ouă pentru incubație care au intrat în Uniune dintr-o țară terță sau dintr-un teritoriu sau dintr-o zonă din acestea și care sunt deplasați într-un alt stat membru, autoritatea competentă din statul membru de origine informează autoritatea competentă din statul membru de destinație preconizat. Cu toate acestea, această cerință nu este inclusă în articolul 37 din regulamentul respectiv pentru circulația a mai puțin de 20 de păsări de curte, altele decât ratitele, în cazul în care circulația privește puii de o zi. Din motive de coerență, cerința de informare din Regulamentul delegat (UE) 2020/688 trebuie, prin urmare, să se aplice în mod similar circulației între statele membre a mai puțin de 20 de păsări de curte, altele decât ratitele.
                  
               
                     (5)
                  
                  
                     Definiția „operațiunii de colectare”, prevăzută la articolul 4 punctul 49 din Regulamentul (UE) 2016/429, se referă la o perioadă care este mai scurtă decât perioada de reședință stabilită pentru speciile de animale în cauză în scopul grupării animalelor terestre deținute din mai multe unități. Cu toate acestea, Regulamentul delegat (UE) 2020/688 nu stabilește o perioadă de reședință specifică pentru ungulatele deținute destinate sacrificării, cu excepția ovinelor și caprinelor destinate sacrificării identificate individual în conformitate cu articolul 45 din Regulamentul delegat (UE) 2019/2035 al Comisiei (4), pentru care perioada de reședință este stabilită la articolul 18 din Regulamentul delegat (UE) 2020/688. Prin urmare, este necesar să se specifice perioada de reședință în legătură cu definiția operațiunii de colectare pentru ungulatele deținute destinate sacrificării pentru care nu este prevăzută o perioadă de reședință în Regulamentul delegat (UE) 2020/688. Aceasta trebuie să se aplice numai după ce animalele părăsesc unitatea de origine.
                  
               
                     (6)
                  
                  
                     „Centrul de colectare a câinilor, pisicilor și dihorilor domestici” este definit la articolul 2 punctul (7) din Regulamentul delegat (UE) 2019/2035, iar cerințele pentru acordarea aprobării sunt prevăzute la articolul 10 din regulamentul respectiv. Cu toate acestea, Regulamentul delegat (UE) 2020/688 nu prevede circulația câinilor, pisicilor și dihorilor domestici către un alt stat membru din astfel de centre de colectare. Pentru ca centrul de colectare a câinilor, pisicilor și dihorilor domestici să devină funcțional, este necesar să se stabilească cerințe privind circulația câinilor, pisicilor și dihorilor domestici către alte state membre atunci când sunt colectate animale din mai multe unități, după părăsirea unității de origine.
                  
               
                     (7)
                  
                  
                     Regulamentul delegat (UE) 2020/688 prevede că porumbeii voiajori deplasați la evenimente sportive într-un alt stat membru trebuie să respecte cerințele privind circulația păsărilor captive, inclusiv perioada de reședință, și să fie însoțiți de un certificat de sănătate animală. Aceste obligații limitează însă posibilitatea ca animalele respective să se antreneze și să participe la evenimente sportive. Prin urmare, Regulamentul delegat (UE) 2020/688 trebuie modificat pentru a exclude porumbeii voiajori deplasați la evenimente sportive într-un alt stat membru de la cerințele de respectare a unei perioade de reședință și de a fi însoțiți de un certificat de sănătate animală.
                  
               
                     (8)
                  
                  
                     Articolul 101 din Regulamentul (UE) 2020/688 prevede condițiile pentru circulația animalelor terestre sălbatice din habitatul lor către un habitat sau o unitate din alt stat membru. Normele prevăzute la articolul respectiv se aplică tuturor speciilor de animale terestre. Cu toate acestea, cerințele de sănătate animală stabilite la articolul 101 alineatul (4) litera (c) și la articolul 101 alineatul (5) din Regulamentul delegat (UE) 2020/688 sunt mai specifice, fiind relevante numai pentru animalele din anumite specii și, prin urmare, trebuie să se aplice numai acestora. Prin urmare, este necesar să se modifice Regulamentul delegat (UE) 2020/688 și să se clarifice faptul că articolul 101 alineatul (4) litera (c) și articolul 101 alineatul (5) din acest regulament delegat se aplică numai animalelor sălbatice din speciile listate pentru fiecare boală specifică în conformitate cu Regulamentul de punere în aplicare (UE) 2018/1882 al Comisiei (5).
                  
               
                     (9)
                  
                  
                     Anexa II la Regulamentul delegat (UE) 2020/688 stabilește cerințele minime care trebuie îndeplinite înainte de transport în ceea ce privește infecția cu complexul Mycobacterium tuberculosis (M. bovis, M. caprae și M. tuberculosis) la caprine, camelide și cervide. Cu toate acestea, regimul de testare stabilit în cazul caprinelor și camelidelor deținute în unități în care a fost raportată boala este mai restrictiv decât cel pentru cervide. Această diferență este inutilă și nejustificată, iar regimurile de testare pentru caprine și camelide din anexa II la Regulamentul delegat (UE) 2020/688 trebuie, prin urmare, corectate pentru a prevedea aceeași posibilitate de efectuare a unor teste ca în cazul cervidelor pentru boala respectivă.
                  
               
                     (10)
                  
                  
                     În plus, partea 1 punctul 2 din anexa II la Regulamentul delegat (UE) 2020/688 prevede o derogare de la cerința privind testarea anuală a tuturor caprinelor deținute în unitate în scopuri de reproducție, în condiții specifice. Este necesar să se modifice partea 1 punctul 2 litera (a) din anexa II la Regulamentul delegat (UE) 2020/688 pentru a clarifica care dintre dispozițiile părții 1 punctul 1 din anexa respectivă trebuie să fie îndeplinite în cazul unei astfel de derogări.
                  
               
                     (11)
                  
                  
                     Regulamentul delegat (UE) 2020/688 conține anumite trimiteri la Regulamentul delegat (UE) 2020/689 al Comisiei (6) care nu sunt exacte și, prin urmare, trebuie corectate.
                  
               
                     (12)
                  
                  
                     În interesul simplității și al transparenței, precum și pentru facilitarea aplicării normelor și evitarea duplicării lor, acestea trebuie să fie prevăzute într-un singur act, nu în mai multe acte separate cu numeroase referințe încrucișate. Această abordare este, de asemenea, în concordanță cu abordarea adoptată în Regulamentul (UE) 2016/429, care favorizează raționalizarea normelor Uniunii pentru a le facilita aplicarea și pentru a reduce sarcina administrativă, precum și cu cea din Regulamentul delegat (UE) 2020/688,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) 2020/688 se modifică după cum urmează:
            
                        1.
                     
                     
                        la articolul 34, alineatul (1) se modifică după cum urmează:
                        
                                    (a)
                                 
                                 
                                    la litera (a) punctul (ii), prima liniuță se înlocuiește cu următorul text:
                                    
                                                „—
                                             
                                             
                                                42 de zile înainte de plecare, în cazul păsărilor de curte de reproducție și al păsărilor de curte pentru producția de carne, de ouă pentru consum sau de alte produse;”;
                                             
                                          
                              
                                    (b)
                                 
                                 
                                    litera (e) se înlocuiește cu următorul text:
                                    
                                                „(e)
                                             
                                             
                                                supravegherea prevăzută la articolul 3 alineatul (1) din Regulamentul delegat (UE) 2020/689 nu a depistat niciun caz confirmat de infecție cu virusuri ale gripei aviare cu grad mic de patogenitate la nivelul efectivului de origine de animale în ultimele 21 de zile anterioare plecării;”.
                                             
                                          
                              
                  
                        2.
                     
                     
                        Articolul 37 se înlocuiește cu următorul text:
                        
                           „Articolul 37
                           Derogare privind circulația a mai puțin de 20 de păsări de curte, altele decât ratitele
                           
                              (1)   „Prin derogare de la cerințele prevăzute la articolele 34, 35 și 36, operatorii pot transporta mai puțin de 20 de păsări de curte, altele decât ratitele, către un alt stat membru, atunci când sunt îndeplinite următoarele cerințe:
                              
                                          (a)
                                       
                                       
                                          animalele provin din efective care au avut reședința neîntreruptă într-o singură unitate înregistrată de la incubație sau timp de cel puțin 21 de zile anterior plecării;
                                       
                                    
                                          (b)
                                       
                                       
                                          animalele provin din efective care nu prezintă semne clinice sau suspiciuni de boli listate relevante pentru speciile în cauză;
                                       
                                    
                                          (c)
                                       
                                       
                                          supravegherea prevăzută la articolul 3 alineatul (1) din Regulamentul delegat (UE) 2020/689 nu a depistat niciun caz confirmat de infecție cu virusuri ale gripei aviare cu grad mic de patogenitate la nivelul efectivului de origine de animale în ultimele 21 de zile anterioare plecării;
                                       
                                    
                                          (d)
                                       
                                       
                                          animalele nu au intrat în contact cu păsări de curte nou sosite sau cu păsări cu un statut sanitar inferior în cele 21 de zile anterioare plecării;
                                       
                                    
                                          (e)
                                       
                                       
                                          în cazul rațelor și al gâștelor, cu excepția celor destinate sacrificării, animalele au fost supuse unui test vizând gripa aviară înalt patogenă conform anexei IV, soldat cu rezultate negative;
                                       
                                    
                                          (f)
                                       
                                       
                                          animalele au fost supuse unor teste vizând infecția cu Salmonella Pullorum, S. Gallinarum și S. arizonae și pentru micoplasmoza aviară (Mycoplasma gallisepticum și M. meleagridis) în conformitate cu anexa V, soldate cu rezultate negative;
                                       
                                    
                                          (g)
                                       
                                       
                                          cerințele relevante referitoare la vaccinare, astfel cum se prevede la articolul 41 și 42 pentru categoria specifică a păsărilor de curte.
                                       
                                    
                           
                              (2)   În cazul puilor de o zi eclozați din ouă pentru incubație care au intrat în Uniune dintr-o țară terță sau dintr-un teritoriu terț sau dintr-o zonă din acestea, autoritatea competentă din statul membru de origine al puilor de o zi în cauză informează autoritatea competentă din statul membru de destinație că ouăle pentru incubație au intrat în Uniune dintr-o țară terță.”
                           
                        
                     
                  
                        3.
                     
                     
                        La articolul 43, se adaugă următorul alineat (4):
                        
                           „(4)   În cazul ungulatelor deținute destinate sacrificării, cu excepția ovinelor și caprinelor neidentificate individual în conformitate cu articolul 45 din Regulamentul delegat (UE) 2019/2035, colectarea animalelor din mai multe unități pentru o perioadă mai mică de 20 de zile de la părăsirea unității de origine se consideră a fi o operațiune de colectare.”
                        
                     
                  
                        4.
                     
                     
                        La articolul 53, se adaugă următoarea literă:
                        
                                    „(c)
                                 
                                 
                                    animalele care sunt colectate după părăsirea unității de origine sunt colectate în centre de colectare a câinilor, pisicilor și dihorilor domestici autorizate în conformitate cu articolul 10 din Regulamentul delegat (UE) 2019/2035.”
                                 
                              
                  
                        5.
                     
                     
                        Articolul 68 se înlocuiește cu următorul text:
                        
                           „Articolul 68
                           Cerințe specifice pentru circulația porumbeilor voiajori la evenimente sportive către un alt stat membru
                           Operatorii deplasează porumbeii voiajori la evenimentele sportive dintr-un alt stat membru numai în cazul în care animalele respective îndeplinesc condițiile prevăzute la articolul 59, cu excepția perioadei de reședință prevăzute la articolul 59 alineatul (1) litera (a).”
                        
                     
                  
                        6.
                     
                     
                        La articolul 71, alineatul (1) se înlocuiește cu următorul text:
                        
                           „(1)   Operatorii transportă păsările captive, cu excepția porumbeilor voiajori la evenimente sportive, albinele, bondarii, cu excepția celor care provin din unități de producție izolate de mediul exterior și aprobate, primatele, câinii, pisicile, dihorii domestici sau alte carnivore către un alt stat membru doar dacă aceste animale sunt însoțite de un certificat de sănătate animală emis de autoritatea competentă din statul membru de origine.”
                        
                     
                  
                        7.
                     
                     
                        Articolul 81 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Certificatul de sănătate animală pentru păsările captive, cu excepția celor menționate la alineatul (2), care este emis de autoritatea competentă a statului membru de origine în conformitate cu articolul 71 alineatul (1), conține informațiile generale prevăzute la partea 1 punctul 1 din anexa VIII și o certificare a conformității cu cerințele menționate la articolul 59, precum și la articolele 61 și 62, acolo unde este cazul pentru categoria de păsări în cauză.”;
                                    
                                 
                              
                                    (b)
                                 
                                 
                                    alineatul (3) se elimină.
                                 
                              
                  
                        8.
                     
                     
                        Articolul 101 se modifică după cum urmează:
                        
                                    (a)
                                 
                                 
                                    la alineatul (4) litera (c), teza introductivă se înlocuiește cu următorul text:
                                    
                                                „(c)
                                             
                                             
                                                animalele din speciile listate pentru bolile relevante provin dintr-un habitat în care nu au fost raportate următoarele boli și infecții în intervalele de timp prevăzute:”;
                                             
                                          
                              
                                    (b)
                                 
                                 
                                    la alineatul (5), teza introductivă se înlocuiește cu următorul text:
                                    
                                       „(5)   Prin derogare de la dispozițiile alineatului (4) litera (d) din prezentul articol, autoritatea competentă a statului membru de origine poate autoriza circulația animalelor sălbatice terestre aparținând familiilor Antilocapridae, Bovidae, Camelidae, Cervidae, Giraffidae, Moschidae sau Tragulidae, originare dintr-un habitat care nu îndeplinește cel puțin una dintre cerințele referitoare la infecția cu virusul bolii limbii albastre (stereotipul 1-24) stabilite în partea II, capitolul 2, secțiunea 1, punctele 1-3 din anexa V la Regulamentul delegat (UE) 2020/689, într-un al stat membru sau zonă a acestuia:”.
                                    
                                 
                              
                  
         
            Articolul 2
            Anexa II la Regulamentul delegat (UE) 2020/688 se rectifică în conformitate cu anexa la prezentul regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/688 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație (JO L 174, 3.6.2020, p. 140).
         
            (3)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
         
            (4)  Regulamentul delegat (UE) 2019/2035 al Comisiei din 28 iunie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele pentru unitățile care dețin animale terestre și incubatoare, precum și pentru trasabilitatea anumitor animale terestre deținute și a ouălor pentru incubație (JO L 314, 5.12.2019, p. 115).
         
            (5)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (6)  Regulamentul delegat (UE) 2020/689 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele privind supravegherea, programele de eradicare și statutul de indemn de boală pentru anumite boli listate și emergente (JO L 174, 3.6.2020, p. 211).
      
      
         
            ANEXĂ
            Anexa II la Regulamentul delegat (UE) 2020/688 se rectifică după cum urmează:
            
                        1.
                     
                     
                        Partea 1 se rectifică după cum urmează:
                        
                                    (a)
                                 
                                 
                                    la punctul 2, litera (a) se înlocuiește cu următorul text:
                                    
                                                „(a)
                                             
                                             
                                                elementele menționate la punctul 1 literele (a), (b) și (c), care constituie o parte a programul de supraveghere prealabil transportului, stabilit la punctul 1, au fost efectuate în unitatea menționată la punctul 1 timp de cel puțin 24 de luni și în această perioadă unitatea nu a raportat infecții cu complexul Mycobacterium tuberculosis (M. bovis, M. caprae și M. tuberculosis) la caprinele deținute în unitate;”;
                                             
                                          
                              
                                    (b)
                                 
                                 
                                    punctul 3 se înlocuiește cu următorul text:
                                    
                                                „3.
                                             
                                             
                                                Dacă a fost raportată infecția cu complexul Mycobacterium tuberculosis (M. bovis, M. caprae și M. tuberculosis) la caprinele deținute în unitatea menționată la punctul 1, acestea pot fi transportate către un alt stat membru doar dacă au fost testate toate caprinele cu vârsta mai mare de 6 săptămâni deținute în unitate, cu rezultate negative. Aceste teste trebuie efectuate la caprine sau pe eșantioane colectate de la caprine nu mai devreme de 42 de zile de la eliminarea ultimului caz confirmat și a ultimului animal care a avut un rezultat pozitiv la un test efectuat conform unei metode de diagnostic.”
                                             
                                          
                              
                  
                        2.
                     
                     
                        În partea 2, punctul 3 se înlocuiește cu următorul text:
                        
                                    „3.
                                 
                                 
                                    Dacă a fost raportată infecția cu complexul Mycobacterium tuberculosis (M. bovis, M. caprae și M. tuberculosis) la camelidele deținute în unitatea menționată la punctul 1, aceste animale pot fi transportate către un alt stat membru doar dacă au fost testate toate camelidele cu vârsta mai mare de șase săptămâni deținute în unitate, cu rezultate negative. Aceste teste trebuie efectuate la camelide sau pe eșantioane colectate de la camelide nu mai devreme de 42 de zile de la eliminarea ultimului caz confirmat și a ultimului animal care a avut un rezultat pozitiv la un test efectuat conform unei metode de diagnostic.”